Sekolah Kebangsaan Batang Kali

Sekolah Kebangsaan Batang Kali atau nama ringkasnya SK Batang Kali, merupakan sebuah Sekolah Kebangsaan yang terletak di Jalan Ulu Yam Bharu.

Pada 2009, Sekolah Kebangsaan Batang Kali memiliki 495 pelajar lelaki dan 419 pelajar perempuan, menjadikan jumlah keseluruhan murid seramai 914 orang. Ia mempunyai seramai 50 orang guru.2009

Sejarah 

​Sejarah Sekolah Kebangsaan Batang Kali

Sekolah Kebangsaan Batang Kali diberi nama bersempena nama Kampung Batang Kali yang terletak bersebelahan dengan sekolah sekarang. Sebelum itu sekolah ini merupakan sekolah rakyat yang dibina pada tahun 1918. Letaknya kira-kira 250 meter dari tapak bangunan baru. Bangunan awalnya merupakan bangunan yang diperbuat daripada kayu. Atapnya dibuat daripada dedaun bertam dan berlantaikan tanah. Pada ketika itu, jumlah murid ialah seramai 38 orang. Sekolah ini telah dibina secara bergotong-royong oleh penduduk Kampung Batang Kali yang sangat komited terhadap perkembangan pendidikan anak-anak mereka.

Sekolah Kebangsaan Batang Kali telah berpindah ke tapak baru pada tahun 1925. Kesemua bangunan yang dibina terdiri daripada bangunan kayu. Sekolah Kebangsaan Batang Kali mendapat bangunan batu pada tahun 1985. Bangunan baru yang bernilai RM1.4 juta adalah merupakan hasil desakan serta peranan yang telah dimainkan oleh PIBG yang bernaung di bawah YB Dato’ Mohammad bin Haji Mohammad Taib yang merupakan Ahli Dewan Undangan Negeri (ADUN) kawasan Batang Kali pada waktu itu.

Sekolah Kebangsaan Batang Kali telah ditadbir urus oleh beberapa orang guru besar. Antara guru besar yang pernah bertugas di sekolah ini ialah

1.     En. Mohammad Jali, 
2.     En. Mahmud Jintam,  
3.     En. Hassan Daya,  
4.     En. Sulaiman,  
5.     En. Mohammad Taib,  
6.     En Hussin Akid,  
7.     Pn Laili Hj Abdullah,  
8.     En Sharif Shariat,  
9.     En Abu Samah bin Mahadi,  
10.  Tn Hj. Tarmizi bin Jaafar - 1994  
11.  Tn,Hj Hanif bin Md. Taiff,  
12.  En. Sulaiman b Ahmad,  
13.  Pn. Hjh. Sharifah Noor Azilah binti Sy. Abd. Aziz - 2008  
14.  En. Taufek bin Mohamed - 16.11.2011  
15.  Pn. Norzakiah binti Hj Daud - 26.09.2012  
16.  En. Mohamad Akhwan bin Hj. Jamil - 16.11.2013  
17.  En. Yaman bin Senin - 16.03.2015 - 2017  
18.  Pn. Rosidah Binti Mohd Ahyar - 13.02.2017 - 2019  
19.  En. Abdul Razak bin Abdul Rashid - 14.11.2019 - 2025  
20. Puan Siti Hadijah binti Ibrahim Ogos 2025 - KINI

Pencapaian 
Berjaya memasuki progam TS25 pada 2016 
 Alamat
Sekolah Kebangsaan Batang Kali
Jalan Ulu Yam Bharu 
Selangor, Malaysia
Telefon =  0360572157
Fax       = 0360572157

 Pautan luar 
http://skbatangkali.blogspot.com/?m=1 


Batang Kali
Batang Kali